**ΕΝΟΤΗΤΑ 16**

**ΖΩΑ**

**ΜΑΘΗΜΑ 1**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Νηπιαγωγείο **-** Προδημοτική  **Ενότητα:** Ζώα  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να αναγνωρίζουν τη γραπτή µορφή του ονόµατός τους. * Να κατανοούν βασικό λεξιλόγιο που έχουν διδαχθεί. * Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, κτλ.)   Δείκτες επάρκειας:   * Ζώα (ο σκύλος, η γάτα, το άλογο, η αγελάδα, η πάπια, ο σκίουρος, η αλεπού, ο ποντικός) * Τι είναι; Είναι.....; Ναι/Όχι. | | | |
| **Εισαγωγή (15’ διάρκεια):**  Επαναφορά των ρουτινών της τάξης:  - Χαιρετισμοί (Καλησπέρα), Τι κάνετε;  **Τραγούδι:**  *«Ήρθα πάλι στο σχολείο,*  *ήρθα πάλι στο σχολείο το ελληνικό παιδιά.*  *Ήρθα πάλι στο σχολείο, για να παίξω*  *και να μάθω να μιλάω ελληνικά».*  - Τι μέρα είναι σήμερα;  - Ρουτίνα παρουσιολογίου | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια. | **Αξιολόγηση (Συντρέχουσα & Τελική)** | **Γλώσσα**  Ε |
| **Αφόρμηση - Προσανατολισμός - Πρόκληση ενδιαφέροντος και περιέργειας (10’ διάρκεια):**  Η/Ο εκπαιδευτικός βάζει στα παιδιά να ακούσουν ένα τραγούδι όπου ακούγονται ήχοι από διάφορα ζώα. Αρχικά τα παιδιά ακούνε τους ήχους που κάνουν τα ζώα και προσπαθούν να τα ονομάσουν (Μετά παρακολουθούν το βίντεο, στη περίπτωση που υπάρχει προβολέας.). Η/Ο εκπαιδευτικός επαναλαμβάνει στα ελληνικά τα ζώα που περιέχονται στο βασικό λεξιλόγιο. | * Βίντεο/ Ηχητικό με διάφορα ζώα.   <https://www.youtube.com/watch?v=mwweVZofisM>   * Βιντεοπροβολέας * Υπολογιστής ή τάμπλετ ή οθόνη   Οι μαθητές κάθονται κυκλικά και εργάζονται στην ολομέλεια. |  | Ε |
| **Δραστηριότητα 1 (10’ λεπτά):**  Η/Ο εκπαιδευτικός δείχνει τις καρτέλες με τα ζώα . Κάθε φορά παρουσιάζει μια καρτέλα, ονομάζει το ζώο και τα παιδιά το επαναλαμβάνουν. Συνεχίζει προσθέτοντας κάθε φορά μια καρτέλα και τα παιδιά πρέπει να λένε όλα τα ζώα από την αρχή (τρενάκι λέξεων).  Οι κάρτες ξαναπαρουσιάζονται κι αυτή τη φορά τα παιδιά καλούνται να ονομάσουν το ζώο και να κάνουν μια χαρακτηριστική κίνηση του. | * Κάρτες με τα ζώα   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν το λεξιλόγιο που απεικονίζεται, κάθε φορά, στην καρτέλα. | Ε |
| **Δραστηριότητα 2 (10’ λεπτά):**  Τα παιδιά χωρίζονται σε δύο ομάδες και σχηματίζουν δύο γραμμές που στέκονται παράλληλα η μια με την άλλη. Μπροστά από κάθε ομάδα είναι ένας φάκελος με τις κάρτες λεξιλογίου. Με το σύνθημα, το πρώτο παιδί κάθε γραμμής παίρνει μια κάρτα και την ονομάζει. Την περνά πάνω από το κεφάλι του στο επόμενο παιδί. Εκείνο το παιδί με τη σειρά του την ονομάζει και την δίνει στο πιο πίσω παιδί κ.ο.κ..  Όταν η κάρτα φτάσει στο τελευταίο παιδί, την ονομάζει και τη ρίχνει σε ένα κουτί στο πίσω μέρος της τάξης. Μετά τρέχει, μπαίνει πρώτο στη γραμμή και τραβά άλλη κάρτα. Το παιχνίδι συνεχίζεται μέχρι την τελευταία κάρτα. | * Φάκελοι που περιέχουν κάρτες με τα ζώα   Οι μαθητές εργάζονται σε ομάδες. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και ονομάζουν το ζώο. | Ε |
| **Δραστηριότητα 3 (15’ λεπτά):**  Η/Ο εκπαιδευτικός τραγουδά μια διασκευή του τραγουδιού «Όταν θα πάω κυρά μου στο παζάρι» με συνοδεία της μουσικής. Την πρώτη φορά καλεί τους μαθητές να ακούσουν το τραγούδι. Τις επόμενες φορές επαναλαμβάνουν τους στίχους παράλληλα με τη μουσική και παροτρύνει τα παιδιά να την/τον βοηθήσουν. Κάθε φορά που αναφέρεται ένα ζώο, η/ο εκπαιδευτικός δείχνει και την ανάλογη κάρτα. | * Διασκευή Τραγούδιου «*Όταν θα πάω κυρά μου στο παζάρι»* (βλ.παράρτημα)   Οι μαθητές κάθονται κυκλικά και εργάζονται στην ολομέλεια | Η/Ο εκπαιδευτικός ελέγχει εάν οι μαθητές κατανοούν και μπορούν να προφέρουν σωστά το νέο λεξιλόγιο. | Ε |
| **Δραστηριότητα 4 (10’ λεπτά):**  Η/Ο εκπαιδευτικός δείχνει τις καρτέλες με τα ζώα και καλεί τους μαθητές να τα ονομάσουν. Κάθε φορά θα τους ζητά να αναφέρουν ποιο ζώο είναι με διαφορετική ένταση φωνής. Πιο συγκεκριμένα, όταν ο/η εκπαιδευτικός θα σηκώνει ψηλά το χέρι οι μαθητές θα λένε τα ζώα δυνατά, όταν θα το έχει στον ώμο, θα χρησιμοποιούν κανονική ένταση φωνής και όταν θα το χαμηλώνει θα τα λένε ψιθυριστά. | * Κάρτες με τα ζώα   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |
| **Δραστηριότητα 5 (10’ λεπτά):**  Οι μαθητές κινούνται ελεύθερα στον χώρο. Η/Ο εκπαιδευτικός λέει ένα ζώο. Οι μαθητές θα πρέπει να κάνουν τον ήχο και τις κινήσεις του συγκεκριμένου ζώου κάθε φορά.  Μετά το πρώτο ζώο , το ρόλο της/του εκπαιδευτικού παίρνει ένα ζευγάρι ή μια μικρή ομάδα παιδιών. | Οι μαθητές κινούνται στον χώρο. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |
| **Δραστηριότητα 6 (10’ λεπτά):**  Παιχνίδι με μπάλα: Οι μαθητές στέκονται σε κύκλο και πετάνε την μπάλα ο ένας στον άλλο. Ο μαθητής που παίρνει την μπάλα πρέπει να ονομάσει ένα από τα ζώα που μάθανε. | * Μαλακή μπάλα   Οι μαθητές στέκονται σε κύκλο και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να ανακαλέσουν το λεξιλόγιο για τα ζώα. | Ε |
| **Δραστηριότητα 7 (10’ λεπτά):**  Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Τηλέφωνο». Στο παιχνίδι αυτό η/ο εκπαιδευτικός λέει ένα ζώο ψιθυριστά σε ένα μαθητή, ο οποίος το επαναλαμβάνει στον διπλανό του. Η δραστηριότητα αυτή ολοκληρώνεται όταν το ζώο φτάσει μέχρι και τον τελευταίο μαθητή, ο οποίος θα πρέπει να διαλέξει την καρτέλα στην οποία απεικονίζεται το ζώο που άκουσε. Η/Ο εκπαιδευτικός θα καλεί κάθε φορά όλους τους μαθητές να επαναλάβουν στην ολομέλεια το ανάλογο ζώο με το τέλος της δραστηριότητας. | * Καρτέλες με λεξιλόγιο   Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |
| **Ολοκλήρωση –Αναστοχασμός-Κλείσιμο (20’):**  Η/Ο εκπαιδευτικός δίνει σε κάθε μαθητή από ένα φύλλο εργασίας στο οποίο υπάρχει μια εικόνα με κάποιο ζώο (δίνονται διάφορα ζώα). Η/Ο εκπαιδευτικός θα ζητήσει από τα παιδιά να επιλέξουν αυτό που τους αρέσει χρησιμοποιώντας τη φράση «Μου αρέσει…». Έπειτα, θα δοθεί χρόνος για να χρωματίσουν τα ζώα στα φύλλα εργασίας τους και να κατασκευάσουν τα puppets τους.  Τέλος, ο/η εκπαιδευτικός αποχαιρετά τα παιδιά τραγουδώντας τη ρίμα της ρουτίνας: «Τώρα πέρασε η ώρα, τέλος τα ελληνικά, Σάββατο την ίδια ώρα θα τα πούμε με χαρά. Γεια σας παιδιά!» | - Φύλλα εργασίας (ένα για κάθε μαθητή)  - Χρωματιστά μολύβια, ψαλίδια  Οι μαθητές εργάζονται ατομικά.   * Η ρουτίνα κλεισίματος ακολουθεί τον ρυθμό του ακόλουθου τραγουδιού:   <https://www.youtube.com/watch?v=iwwtUU47NrE> | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιο ζώο είναι. | Ε |